Ioan Timuș

Ioan (eller Ion) Timuș (uttales IPA: /'joan 'timuʃ/; født 8. november 1890 i Câmpulung, død 10. juni 1969 i București) var en rumensk filmregissør, komponist, forfatter og oversetter. 

Han hadde to universitetsgrader: én fra Det humanistisk-filosofiske fakultet og én fra Det rettsvitenskapelige fakultet (avsluttet i 1916), begge ved Universitetet i București. Han anses for å være den første rumenske japanologen, ettersom det var han som underviste det første kurset i japansk i Romania (på Folkeuniversitetet i București, i 1966).

 Biografi 
I 1917 la han ut på en reise til Tokyo (Japan). Mens han reiste med den transsibiriske jernbanen mot Vladivostok brøt oktoberrevolusjonen ut. Han ble fraranet alle sine penger, men klarte å komme frem til Vladivostok. Der forsørget han seg ved å gi pianotimer og ved å spille piano i kinolokaler og restauranter.

Etter å ha spart nok penger, reiste han videre til Tokyo, der han ble musikklærer ved den private katolske pikeskolen Sacré Coeur («Seishin joshi gakuin»). 

I 1922 reiste han tilbake til Romania via Kina, Korea, India, Egypt, en reise han holdt mange foredrag om i de følgende årene, både i Romania og i andre europeiske land, der han var utsendt som korrespondent. Han bidro med artikler i førkrigsavisene Adevărul, Rampa, Dimineața, og etter 1945 i Studia et Acta Orientalia, Secolul 20 osv.

For Caracterele civilizației japoneze («Den japanske sivilisasjonens særpreg») ble han belønnet med Kokusai Bunka Shinkōkais internasjonale premie (1942) og for Japonia de ieri și de azi («Japan, i går og i dag») fikk han Det rumenske akademis «Năsturel»-premie (1943). 

Han skrev også to teaterstykker, komponerte en symfoni, oversatte japanske eventyr, og begynte på en rumensk-japansk ordbok. 

I 1927-1928 regisserte han filmen Maiorul Mura («Major Mura»). 

Han var medlem av den rumenske Orientalistikkforening, og underviste i japansk på Folkeuniversitetet (1966–1969).

 Verk 
 Bøker 
 Japonia, i 2 bind: Japonia, viața și obiceiurile («Japan, liv og skikker») og Japonia, arta, femeia, viața socială («Japan, kunsten, kvinnen, sosiallivet») (Ed. Casa Școalelor 1924-1925)
 Transiberiana spre Japonia, Ed. Cugetarea, 1934
 Ogio-san, to utgaver (Ed. Cugetarea 1938, republisert i 1985 av Dacia-forlaget, Cluj)
 Basme japoneze (Ed. Cugetarea, 1940)
 Japonia de ieri și de azi, (Ed. Universul București, 1942)
 Caracterele civilizației japoneze (1942)
 La transcription dans la langue roumaine du systhème phonetique japonais, tidsskriftet Studia et Acta orientalia, bind II, 1959
 Poezia japoneză, litteraturmagasinet Secolul 20 nr 9, 1963

Noe av det han skrev er forblitt i manuskriptform:
 Dicționar român-japonez («Rumensk-japansk ordbok», omtrent 5000 ord)
 Antologia poeziei japoneze clasice și moderne («Antologi av japansk klassisk og moderne diktning»)
 Istoria literaturii japoneze («Japansk litteraturhistorie»)
 Căsuța cu glicine (roman) («Det lille huset med blåregn»)
 Ultima primăvară (roman) («Den siste våren»)

 Komposisjoner 
 București-Tokyo, en simfoni om Japan

 Teaterstykker 
 Hara-Kiri, et teaterstykke i 7 akter
 Bushidō, drama, sendt av Det rumenske radioselskapet i 1934

 Oversettelser 
 Insula Okinawa («Okinawa-øya») av Seiji Shimota, (sammen med Pericle Martinescu), Editura pentru literatură universală, 1961

 Premier 
 «Kokusai Bunka Shinkyōkais» internasjonale premie (1942)
 Den rumenske akademis «Năsturel»-premie (1943) Doina Curticăpeanu, Japonia peisaj viitor, Cluj, (1984)

 Bibliografi 
 Aurel Sasu, Dicționarul biografic al literaturii române, Ed. Paralele 45, Pitești, 2006, Vol. M-Z, s. 711

 Referanser 

 Eksterne lenker 


Kategori:Rumenske regissører
Kategori:Rumenske romanforfattere
Kategori:Rumenske oversettere
Kategori:Rumenske forfattere av erindringsbøker
Kategori:Rumenske litteraturhistorikere og litteraturkritikere
Kategori:Rumenske japanologer
Kategori:Personer fra Argeș